UDEN  KUNDSKAB  OG  HELLIGHED  KAN  INGEN  SE  GUD 


NUMMER   3 


1.  FEBRUAR  1923 


72.   AARGANG 


TALE  AF  DR.  JOHN  A.  WIDTSOE. 

Ved  Kirkens  93.  Halvaarskonference,  Salt  Lake  City. 


Denne  mærkværdige  Konference,  med  sin  store .  Tilslutning 
og  rammende  Instruktioner,  har  bragt  mig  til  at  tænke  alvor- 
ligt over  mange  betydningsfulde  Problemer,  men  særligt  om 
det  Budskab,  som  kom  til  os  i  Gaar  fra  Præsident  Grant.  Jeg 
har  prøvet  paa  at  finde  de  Aarsager  og  Kræfter  i  vor  Civili- 
sation, der  bevæger  Mennesker  til  Lydighed  og  Ulydighed 
mod  Guds  og  Landets  Love. 

UDDANNELSE  ER  EN  FAKTOR  I  LOVLYDIGHED. 

Jeg  har  nærmest  tænkt  paa  den  Indflydelse,  hvori  Uddan- 
nelsen gor  sig  gældende  i  Træningen  af  vore  Borgere  til  Loy- 
alitet. Der  er  en  forbavsende  Magt  i  Uddannelse.  Saadan  som 
vi  er  tillært  og  trænet  i  Skolerne  af  vore  Pædagoger,  saadan 
vil  vi  blive.  Den  sidste  store  Krig  har  givet  os  mange  Eks- 
empler paa  den  Magt,  som  en  fortsat  Uddannelse  har  haft  paa 
en  hel  Nations  Idealer. 

Vi  elsker  Uddannelse.  Jeg  var  forbavset  over  at  finde  i  den 

statistiske  Rapport  fra  Kirkens  præsiderende  Biskop,  at  der 
kun  var  22  fra  8  til  18  Aarsalderen  af  alle  Kirkens  Medlem- 
mer, som  ikke  havde  været  i  Skole.  Dette  er  en  af  Frugterne 
af  Mormonismens  forunderlige  Værk.  Jeg  tror,  at  der  næppe 
er  en  Stat  i  vort  Land,  med  det  samme  Antal  Mennesker,  der 
kan  fremvise  et  saadant  Resultat. 

Vore  Skoler  og  Hojskoler  er  fyldt  til  Trængsel.  Det  er  ble- 
ven mig  meddelt,  at  Utahs  Landbrugs-Kollegium  og  Univer- 
sitet er  de  storste  i  de  Forenede  Stater,  naar  man  tager  Folke- 
antallet i  Betragtning.  Det  er  nødvendigt  for  Medlemmer  af 
Jesu  Kristi  Kirke  at  soge  Kundskab,  saaledes  at  de  kan  blive 
oplyste  og  uddannede.  Herren  siger:  »Søger  med  Flid  efter 
Visdom  i  de  bedste  Boger,  soger  Lærdom  ved  Læsning  og  ved 
Tro.«  »Guds  Herlighed  er  Intelligens.« 

Jeg  har  undret  mig  over,  hvorvidt  den  Kærlighed,  som  vi 
har  til  Uddannelse  og  dens  Anvendelse,  vil  stotte  de  Lær- 
domme, som  Præsident  Grant  meddelte  os  i  Gaar  i  sin  Tale. 
Det  store  Problem  er,  hvorledes  man  bor  anvende  den  store 
Kraft,  som  er  forbunden  med  vor  Uddannelse  og  Virksomhed, 
saaledes  at  vore  Børn  kan  faa  en  alsidig  og  harmonisk  Ud- 
vikling af  alle  deres  Egenskaber. 

DEN  AANDELIGE  INDFLYDELSES  STORE  BETYDNING 
I  SKOLEUDDANNELSEN. 

Vi  tror  alt  for  meget  paa,  at  Ansvaret  med  Hensyn  til  vore 
Bom  kan  lægges  paa  Skolen,  men  det  er  umuligt  for  vore  al- 
mindelige Skoler  at  paatage  sig  dette  Ansvar,  særlig  hvor  det 
ikke  er  tilladt  at  lære  alt  det,  som  burde  læres  Menneskene. 
Som  I  alle  véd,  er  der  i  vort  frie  Land  en  Paragraf  i  de  For- 
enede Staters  Grundlov,  maaske  den  bedste  Paragraf  i  Loven, 
som  bestemmer  religios  Frihed,  og  i  Overensstemmelse  her- 
med er  religiøse  Instruktioner  ikke  tilladt  i  Almenskolerne. 
Men  Mennesket  er  ikke  alene  fysiologisk  eller  intellektuelt, 
men  ogsaa  aandeligt,  derfor  er  Almenskolerne  ikke  fyldest- 
gørende til  den  fulde  Uddannelse  af  Mennesket.  Det  er  lige 

saa  meget  et  naturligt  Ønske  hos  Mennesket  at  uddannes  paa 
det  religiose  Omraade  som  paa  det  fysiske  og  intellektuelle. 
Denne  Kendsgerning  har  gjort  sig  gældende  blandt  Menne- 
skene i  alle  Tidsaldre  paa  en  saadan  Maade,  at  jeg  ikke  be- 
hover at  sige  mere  om  dette  Emne  nu,  men  min  Opmanksom- 
hed  blev  med  fornyet  Kraft  henvendt  paa  dette  Emne  for 
nogle  Uger  siden. 

Jeg  havde  det  Privilegium,  i  Forening  med  to  Medlemmer 
af  Kirken  og  flere,  som  ikke  var  Medlemmer,  at  besoge  Regn- 
bue-Broen eller  Buebroen  i  den  sydostlige  Del  af  Utah,  ikke 
langt  fra  Arizonas  Grænse.  Denne  Buebro  er  den  smukkeste 
af  alle  Naturens  Værker,  den  er  gigantisk,  en  fuldkommen 
Buebro  dannet  af  glimrende  rod  Sandsten  og  symmetrisk 
sammenbinder  de  to  Bjergvægge  paa  hver  Side  af  den  dybe 
Kloft,  Dal  eller  »Canyon«. 

Ved  Præs.  R.  D.  Youngs  (af  Sevier  Stav)  Hjælp,  blev  der 
i  et  Egern-Hul  fundet  en  Navne-Protokol,  som  har  været 
brugt  siden  1909  af  Besøgende.  I  denne  Bog  har  disse  skrevet 
deres  Navne  og  saadanne  Tanker,  som  kom  til  dem.  Navne  af 
fremragende  Personer  er  skrevet  i  denne  Bog.  Theodor  Roose- 
velt og  tre  af  hans  Sønner  havde  været  der,  jeg  tror  i  1913,  og 
skrevet  deres  Navne  i  denne  Bog.  Navne  af  national  frem- 
ragende Mænd  og  Kvinder  var  skrevet  i  denne  Bog.  En  be- 
romt  national  Mand  havde  skrevet  under  sit  Navn:  »Her  har 
Mesteren  udfort  et  fuldendt  Kunstværk.«  Denne  Mand  var 
Videnskabsmand  og  ikke  særlig  religios,  men  da  han  stod 
foran  dette  vidunderlige  Kunstværk  af  Gud,  Naturens  Buebro, 
følte  han  sig  dragen  til  Gud  og  efterlod  sig  et  Vidnesbyrd  om 
Tro  paa  Gud  til  alle,  som  maatte  komme  efter. 

En  anden  Mand  skrev  under  sit  Navn:  »Dette  er  et  Guds 
Underværk.  Forbliv  her  og  tilbed  Gud  i  al  hans  Herlighed.« 
Han  gik  i  Tanken  fra  den  fysiske  Skonhed  af  Buebroen  til 
den  aandelige  Skønhed  og  Storhed  af  Broens  Skaber.  Dette  er 
det  naturlige  Instinkt  af  det  normale  Menneske.  Vi  er  aande- 
lige saa  vel  som  mentale  og  fysiske  Væsener;  og  dersom  vor 

Uddannelse  skal  være  fuldstændig  og  fuldt  tilfredsstillende, 
saa  maa  vi  tage  Menneskets  aandelige  Natur  i  Betragtning  og 
drage  Omsorg  for  den  religiøse  Uddannelse. 

Det  Menneske,  hvis  Sind  og  Legeme  ensidigt  er  trænet,  er 
ikke  altid  en  paalidelig  Borger,  fordi  en  saadan  Uddannelse 
ikke  er  nogen  Garanti  for  et  kriminelt  Liv  eller  Lovløshed. 
Uddannelse  er  mange  Gange  en  Hjælp  i  kriminel  Henseende. 
x\andelig  Uddannelse  er  det  bedste  og  mest  kendte  Middel  til 
at  bevæge  Mennesket  til  gode  Gerninger.  Vi  er  ikke  retfærdig- 
gjorte ved  at  sende  vore  Børn  til  Skoler  og  Universiteter  for 
at  uddanne  det  mentale,  med  ringe  eller  ingen  Lejlighed  for 
aandelig  Udvikling  i  Løbet  af  den  mest  kritiske  Tid  af  deres 
Liv.  (Fortsættes.) 


VUGGEGAVEN. 

Af  Dr.  C.  L.  Olsen. 
(»Bikuben«,  21.  Novbr.  1922.) 

Vuggegaven  er  ikke  ensbetydende  for  alle.  Der  ligger  dog 
noget  saa  underligt  tiltalende  i  selve  Udtrykket,  at  man  lige- 
frem elsker  det.  Det  ene  Menneskes  Vuggegave  kan,  hvad 
Egenskab  og  Andel  angaar,  være  vidt  forskellig  fra  det  andet 
Menneskes,  paa  samme  Tid  som  den  maaske  i  et  og  alt  passer 
for  den,  som  har  modtaget  samme,  medens  Benævnelsens 
egentlige  Begrebsbestemmelse  ligeledes  kan  have  en  større 
eller  ringere  Betydning  for  Vedkommende. 

I  denne  Forbindelse  —  ligesom  altid,  naar  Talen  drejer  sig 
om  Gaver  —  fristes  man  som  oftest  til  at  forestille  sig  noget 
af  indre  Værd,  noget,  der  i  Handelsverdenen  kan  beregnes 
efter  Møntfoden,  noget  i  Menneskenes  Øjne  særdeles  storartet, 
noget,  som  tiltrækker  sig  andres  Opmærksomhed,  opvækker 
deres  Beundring,  eller  som  bringer  Misundelse  —  en  Herre- 
gaard,  en  Lystkutter,  en  Million  Dollars  for  Eksempel.  Saa- 

dan  noget  kan  muligvis  blive  Modtageren  til  Gavn,  dog  som 
oftest  det  modsatte.  Hvor  lykkelig  derimod  den,  som  af  en 
alvis  Fader  i  Vuggegave  er  bleven  skænket  Helbred  og  Sund- 
hed, gode  Sanser,  sund  Fornuft  og  en  inderlig  Higen' efter 
Retfærdighed.  Disse  medfødte  Egenskaber  virker  bestem- 
mende for  Vedkommendes  hele  Liv. 

GENIET. 

Hvem  forstaar  vel  tilfulde  at  vurdere  denne  velsignelsesrige 
Skat  af  den  algode  Skaber  som  Vuggegave  anbetroet  det  frem- 
adstræbende Menneske?  Geniet,  den  medfodte  Sans  for  det 
skonne,  det  ophøjede,  det  forædlende,  skaber  ved  Hjælp  af 
Flid  og  ivrig  Bestræbelse  Kunstneren  paa  hvilket  som  helst 
Omraade. 

Den,  der  af  Naturen  er  udrustet  med  det  fornødne  Geni,  be- 
høver nødvendigvis  ikke  at  sidde  paa  Skolebænken  Aar  ud 
og  Aar  ind.  Ulig  Dosmeren  er  han  ikke  absolut  afhængig  af 
den  uendelige  akademiske  Uddannelse.  Nej,  et  Vink  er  ham 
nok,  forudsat  han  har  Ihærdigheden.  Da  staar  Landskabet 
paa  Lærredet;  Mejslen  forvandler  med  Tiden  den  styggeste, 
haardeste  Stenblok  til  den  beundringsværdige  Billedstøtte; 
den  uformelige  Lerklump  omformes  paa  kort  Tid  ved  behæn- 
dig skulpturmæssig  Behandling  og  fremstiller  den  Ansigts- 
form, som  før  kun  eksisterede  i  Kunstnerens  Hjerne;  ædle, 
vemodige,  oplivende,  aandrige  Tanker,  udtrykt  paa  Rim  eller 
i  Prosa,  fængsler  Læseren;  Veltalenhedens  henrivende  Kraft 
virker  fortryllende  paa  Tilhoreren,  der  med  spændt  Opmærk- 
somhed lytter  til  Talerens  manende  Ord  eller  rorende  Pathos. 

Digteren,  poetisk  anlagt,  fantaserer:  For  at  sanke  de  ædleste 
Tankekorn  svæver  han  i  Sindet  fra  Blomst  til  Blomst;  paa 
Fantasiens  Vinger  føres  han  over  Mark  og  Eng  og  Land  og 
Hav;  gennem  Vindens  Susen  drager  han  til  Fjælds  —  her 
hører  han  Fossens  øredøvende  Brusen;  han  gennemtrænger 
Æterens  tætte  Lag  og  farer  ind  i  Evigheden,  hvor  han  strejfer 
om  over  dens  fjerneste  Vidder  for  at  samle  de  nærende  Smu- 

ler,  der  som  Aandsfode  i  metrisk  Sammensætning  skal  fryde 
Mennesket. 

Geniet  formaar  at  frembringe  de  yndigste  Lyde,  selv  om 
»Violinen«  kun  er  en  Tørfisk  med  nogle  tynde  Strimler  af 
Kattetarme  spændt  stramt  paa  den;  Næverlurens  klare  Toner 
runger  højt  og  rent  over  Fjæld  og  Dal;  uden  at  have  gennem- 
gaaet  Kursus  i  Akustik  eller  engang  hørt  om  Lydbrydnings- 
læren,  og  uden  aarlange,  nervepirrende  kromatiske  Stemme- 
ovelser  hos  en  klassisk  Vokalmusiklærer,  men  begavet  med  et 
Gehør  og  en  Sangstemme,  som  mangen  en  Primadonna  kunde 
onske  sig  Magen  til,  kan  Sæterjenten  deroppe  i  Aasen  tillokke 
sig  ikke  alene  Faar  og  Fæ,  men  selv  den  smukkeste  Karl  i 
Bygden.  Saadanne  og  mangfoldige  andre  Præstationer  har 
man  Vuggegaven,  Geniet,  at  takke  for.  Med  de  foregaaende 
Bemærkninger  mener  vi  selvfølgelig  ikke,  at  Skolegang,  aka- 
demisk Uddannelse  og  speciel  Undervisning  er  unyttig.  Tvært- 
imod; jo  mere  man  lærer,  des  bedre  er  man  udrustet  til  sin 
Livsgerning,  ligegyldig  hvad  den  er. 

Men  vi  mener,  at  det,  som  endelig  skaber  »Troldmanden«  - 
Edison,  for  Eksempel  —  er  »Vuggegaven«,  der  ligger  gemt  i 
Mester-Geniets  Hjerneskal. 


SJÆLSEVNERNE. 

Hvor  vidt  forskellig  er  ikke  Sjælsevnerne  for  enhver  af  os! 
Den  ene  kan  med  Lethed  forstaa,  hvad  den  anden  slet  ikke 
kan  fatte.  En  kan  uden  mindste  Besvær  erhverve  sig  Kund- 
skab om  dette  eller  hint,  medens  en  anden  umulig  kan  hamle 
op  med  ham. 

Sjælsevnen  er  selvfølgelig  medfødt.  Som  Vuggegave  be- 
tragtet maa  det  nødvendigvis  bero  paa,  hvorvidt  Forældrene 
og  andre  Forfædre  besad  de  uforlignelige  Egenskaber,  der 
som  Sjælsevne  kan  forplantes  i  Slægten  og  saaledes  gøre  sig 
gældende  hos  Efterkommerne;  og  lykkelig  er  den  Mand  eller 
Kvinde,   som   er   i   Besiddelse   af  nedarvede,   velsignelsesrige 

Sjælsevner,  der  kan  hjælpe  til  at  gøre  Jordelivet  nogenlunde 
taaleligt.  Thi  uden  disse  Evner,  hvor  trist  blev  ikke  Tilværel- 
sen! Den,  der  mangler  saadanne  Sjælsevner,  fortjener  i  Sand- 
hed sine  Medmenneskers  Medlidenhed. 


MENNESKETS  AANDELIGE  NATUR. 

Her,  saavel  som  i  andre  Henseender,  spiller  Arveligheden 
en  stor  Rolle.  Dog  ikke  saaledes  at  forstaa,  at  man  for  at  være 
i  Stand  til  at  lære  aandelige  Sandheder  at  kende,  nødvendig- 
vis maa  stamme  fra  aandeligsindede  Forældre  eller  Forfædre. 
Det  stik  modsatte  er  ofte  Tilfældet  —  paa  samme  Maade,  som 
man  ofte  ser  Drankerens  Son  er  Totalafholdsmand;  men  det 
skulde  dog  falde  Afholdsmandens  Søn  lettere  og  mere  natur- 
ligt at  støtte  Afholdssagen,  end  hvis  Faderen  var  en  Dranker. 

Velsignet  er  den  Mand  eller  Kvinde,  som  lig  Nephi  kan 
sige:  »Jeg,  Johan  —  eller  Johanne  —  blev  født  af  gode  For- 
ældre,« og  som  derfor  af  dem  har  erholdt  den  uvurderlige 
»Vuggegave«,  der  gør  det  saa  meget  lettere  for  ham  eller 
hende  at  udgrunde  den  aandelige  og  for  manges  Vedkom- 
mende skjulte  Skat,  som  ligger  lidt  dybere  til  Bunds  —  ikke 
det  overfladiske,  som  jo  enhver  kan  se. 

Historien  underretter  os  om,  at  Nephi,  Lehis  Son,  som  satte 
saa  stor  Pris  paa  denne  ham  skænkede  »Vuggegave«,  gode 
Forældre,  hostede  Gavn  og  usigelig  store  Velsignelser  derved, 
medens  hans  ulydige,  opsætsige  Brødre,  der  brød  sig  hverken 
om  gode  Forældre  eller  deres  gode  Raad  og  Formaninger, 
paadrog  baade  sig  og  deres  Efterkommere  en  retfærdig  Guds 
Forbandelse.  Vi  kender  alle  uden  Tvivl  Børn,  voksne  Børn, 
som  har  maattet  fole  Guds  revsende  Haand,  fordi  de  i  deres 
Egensindighed  har  ringeagtet  den  herlige  Gave,  oprigtige  og 
hæderlige  Forældre,  som  Herren  i  sin  Miskundhed  har  skæn- 
ket dem. 

Den  fra  Gud  nedarvede  aandelige  Natur  sætter  Mennesket  i 
Forbindelse    med   Skabningens   Herre    og   stemmer  Hjærtets 

Harpe  til  himmelsk  Klang;  den  virker  opløftende  for  Sjælen 
og  fylder  Sindet  med  Fred  og  Tilfredshed.  Formedelst  den, 
trækkes  billedlig  talt  Sløret  til  Side,  saa  at  man,  selv  iklædt 
Forkrænkeligheden,  kan  skue  ind  i  Fremtiden  og  se  det  til- 
kommende Livs  Herlighed  for  den,  der  underkastet  Dødelig- 
hedens Besværligheder,  bereder  sig  for  samme;  den  befordrer 
Intelligens  og  muliggør  intellektuelle  Anskuelser.  Af  alle  Ga- 
ver, som  er  givet  Mennesket,  er  den  aandelige  Natur  den 
største,  den  bedste,  den  herligste. 

DET  FYSISKE  LIV. 

Vuggegaven,  der  er  forbunden  med  det  fysiske  Liv,  er  i 
Sandhed  af  stor  Vigtighed  hvad  Mennesket  angaar.  Den,  der 
nedstammer  fra  Forældre,  som  i  fysisk  Henseende  er  raske  og 
sunde,  kan  ikke  tilnærmelsesvis  gøre  sig  en  Forestilling  om 
den  ynkelige  Tilstand,  som  mange  befinder  sig  i  paa  Grund 
af  deres  Forældres  eller  Forfædres  Synder  og  Udsvævelser; 
deres  sjælelige  Sorg  og  Kval,  deres  legemlige  Lidelser,  hvor 
meget  Ondt,  de  maa  døje,  og  hvilken  Tort,  de  er  Genstand 
for.  Man  tænke  sig  den  Skam,  disse  ulykkelige  Væsner  maa 
bære  paa  gennem  hele  deres  Liv!  Tilværelsen  maa  være  saa- 
danne  Mennesker  en  sand  Forbandelse.  Hvilket  Menneske 
med  sund  Fornuft  vilde  vel  ikke  foretrække  Døden  fremfor 
saadan  en  kummerlig  Tilværelse? 

Den,  der  af  Skaberen  er  bleven  forundt  »et  sundt  Sind  i  et 
sundt  Legeme«,  er  kommen  i  Besiddelse  af  en  »Vuggegave«, 
man  i  Sandhed  kan  være  stolt  af;  ikke  at  man  burde  nære  den 
Stolthed,  som  betegner  Hovmod  og  Hoffærdighed,  men  be- 
sjæles af  en  inderlig  Glæde  og  Taknemmelighed  for  samme 
overfor  Livets  Ophav,  alle  gode  Gavers  Giver. 

LIVETS  KOMMERCIELLE  SIDE. 

Vi  maa  vel  ikke  undlade  at  nævne  den  Vuggegave,  som  saa 
mange  Dødelige  higer  og  tragter  efter,  nemlig  den  klingende 

Mønt  —  den  af  alle  Gaver,  der  i  Virkeligheden  er  af  mindst 
Værd  og  ligeledes  den  mest  forgængelige. 

Guld  og  Sølv  er  selvfølgelig  af  stor  Betydning,  ja,  af  megen 
slor  Betydning,  især  i  vore  Dage,  da  næsten  alt  af  Værdi  i  den 
kommercielle  Verden  bestemmes  eller  takseres  efter  Møntens 
Maalestok,  og  naar  næsten  alle  bøjer  sig  i  dyb  Ærbødighed 
for  Guden  Mammon. 

Ikke  destomindre  er  det  en  vitterlig  Kendsgerning,  at  den 
eller  de  —  lige  meget  hvem  —  som  dyrker  denne  Afgud,  og 
som  fæster  Hjærtet  paa  jordiske  Rigdomme,  er  i  Stedet  for 
lykkelige,  tilfredse  og  taknemmelige  Mennesker,  de  mest  for- 
agtelige Slaver  paa  Jorden. 

Naar  nu  Talen  drejer  sig  om  en  virkelig  Vuggegave,  der 
bestaar  af  Penge  eller  andre  forgængelige  Midler,  er  det  højst 
sandsynligt,  at  den,  der  modtager  samme,  vil  komme  til  paa 
en  eller  anden  Maade  at  lide,  snarere  end  at  høste  Gavn  af 
saadan  en  tilsyneladende  Velgørenhed. 

Dette  lyder  maaske  som  meningsløs  Snak  —  som  en  ren 
Paradoks.  Men  der  findes  dog  Eksempler  i  det  uendelige,  der 
beviser  Rigtigheden  af  denne  Paastand.  Selv  den  mest  elsk- 
værdige Modtager  af  hvilken  som  helst  fortjent  Foræring, 
kan  let  smittes  af  den  Overmodighed,  som  saadan  en  Gave 
saa  ofte  forvolder. 


LIVETS  ALVOR. 

Vi  véd  paa  Forhaand  godt,  at  følgende  Slutninger  ikke  pas- 
ser ind  i  Nutidens  populære,  fantastiske  Optimist-Teorier. 
De  fremstiller  dog  urokkelig  Fakta. 

Den,  der  under  megen  Stræb  og  Møje  har  levet  nogle  Snese 
Aar,  betragter  sig  selv  i  Virkelighedens  Spejl:  Haaret  er  graa- 
net.  »Maanen«  skinner.  Jordelivets  Genvordigheder  har  efter- 
ladt sine  Furer  i  Ansigtet.  Den  rynkede  Pande  rober  det  Ar- 
bejde, der  maa  lægges  for  Dagen  for  at  vinde  Sejr  over  de 
mange  Vanskeligheder,  man  møder  paa  sin  Livsvandring  fra 

Dag  til  Dag.  De  tynde,  tæt  lukkede  Læber,  der  skjuler  den 
tandlose  Mund,  skælver  lidt,  medens  de  matte,  glansløse  Øjne 
vædes  af  Taaren,  der  lister  sig  ned  over  de  indsunkne  Kinder. 

Naar  han  saaledes  staar  foran  Livsspejlet,  bringer  Tankerne 
ham  i  Hukommelsen  alle  de  haarde  Strabadser,  han  har 
maattet  gennemgaa;  han  ser  i  Erindringen  ethvert  Handicap, 
som  Skæbnen  udsætter  ham  for  paa  Livets  Løbebane;  han 
foler  sig  svag  og  udmattet;  hvad  der  dog  glæder  ham  mest  nu, 
henimod  Livets  Kvæld,  naar  han  i  sit  stille  Sind  gør  disse 
indre  Betragtninger,  er  Bevidstheden  om,  at  han  under  Om- 
stændighederne har  gjort  sit  bedste.  Mere  forlanges  der  ikke 
af  nogen. 

Men  hvad  har  nu  denne  haardfore  Søfarende  egentlig  lært 
under  sin  Sejlads  med  de  stedse  skiftende  Vinde  og  de  vrede, 
skummende  Bolger  paa  Livets  oprørte  Hav?  Erfaringen  har 
godtgjort,  at  Livet  kræver,  foruden  Mad,  Klæder  og  Husly, 
intellektuel,  kulturel  og  fysisk  Udvikling;  at  Stillestaaen  er  en 
Umulighed  —  man  maa  enten  gaa  fremad  eller  tilbage;  at 
Lydighed  mod  Naturens  —  den  Almægtiges  -  -  Love  er  en 
ufravigelig  Nødvendighed,  for  at  Mennesket  kan  opnaa  den 
Lyksalighed,  det  higer  og  tragter  efter;  at  der  findes  ingen 
menneskelig  Maalestok  for  Glæde  eller  Tilfredshed,  at  det 
virkelige  i  Livet  er  af  Betydning  —  alt  andet  er  kun  som 
Krydderi  at  betragte;  at  for  de  allerflestes  Vedkommende  er 
der  i  Livet  mere  Modgang  end  Medgang  —  langt  flere  Torne 
end  Roser;  at  Jordelivets  Besværligheder,  dets  Kummer,  Sorg 
og  Møje,  er  som  Tugtemestre  i  Herrens  Haand;  at  Sandheden 
-  et  andet  Udtryk  for  Virkeligheden  —  er  »Summen  af  alt, 
som  bestaar«;  at  mellem  de  ypperligste  Sætninger,  formede 
maaske  i  det  mest  velklingende  Sprog,  kan  man  ofte  desværre 
se  Hestefoden  stikke  frem;  at  skønt  uden  Tvivl  Kærligheden 
førmaar  at  overvinde  alt,  er  den  endnu  langtfra  den  Sejer- 
helt,  man  endelig  haaber  at  skue;  men  Kristenhedens  Losen, 
»Tro,  Haab  og  Kærlighed«,  staar  dog  ved  Magt. 

Følgende,  nu  næsten  32  Aar  gamle  paa  Rim  affattede,  Be- 

tragtninger  (»Ved  Nytaarstid«,  »Skand.  Stjerne«,  1.  Jan.  1892) 
er  endnu  aktuelle: 

Verden  er  Skolen,  og  Mennesker  er 
Elever,  for  Lektier  at  lære; 
Livet,  vi  se,  er  en  Opgave  svær, 
hvert  Aar  en  Termin  kun  mon  være. 

Alle  behover  at  bruge  den  Tid 
dem  gives,  thi  kort  den  kan  blive; 
•Mesteren  kender  vor  Attraa  og  Flid, 
vor  Lou  han,  med  Ret,  vil  os  give. 


SUMMA  SUMMARUM. 
Punkterne,   der  danner  Hovedsummen   af  disse   vore    Be- 
mærkninger, er  altsaa  folgende: 

1.  De  saakaldte  Vuggegaver,  saasom  Geniet,  Sjælsevnen, 
den  aandelige  Natur,  det  fysiske  Liv  o.  s.  v.,  maa  kun  be- 
tragtes som  Guds  Laan,  hvilke  han  anbetror  Mennesket  i  visse 
Øjemed. 

2.  Hvis  man  har  Geni,  maa  det  dyrkes,  dersom  det  skal  blive 
til  noget. 

3.  Sjælsevnerne  bor  kun  anvendes  i  det  .godes  Tjeneste. 

4.  Der  fordres  alvorlige  Bestræbelser  for  at  opnaa  og  til- 
børlig udnytte  den  aandelige  Natur. 

5.  »Kommercialismen«  har  intet  som  helst  lovmæssigt  Krav 
paa  Mennesket. 

6.  Guld,  Solv,  Hæder,  Ære  og  personlig  Anseelse  er  som 
intet  at  regne,  fremfor  en  ren  Samvittighed,  opløftende  Tan- 
ker, hoje  Idealer  og  ædle  Forsætter. 

7.  Ihærdige  Anstrengelser  og  efter  bedste  Evne  at  aagre  med 
det  betroede  Pund,  intellektuel  Udvikling,  sand  Gudhengiven- 
hed og  en  usvigelig  Troskab  er  Betingelserne  for  at  naa  det 
foronskede  Maal,  i  hvilken  som  helst  Retning. 

8.  Det  er  magtpaaliggende  for  enhver  at  sætte  tilborlig  Pris 

paa  de  Gaver  og  Velsignelser,  der  kommer  ovenfra,  samt  at 
man  af  alle  Kræfter  bestræber  sig  for  at  gøre  Tilværelsen  saa 
behagelig  som  mulig,  baade  for  sig  selv  og  sine  Medmenne- 
sker. 
9.  Jordelivet  er  ingen  Spøg,  men  det  ramme  Alvor. 


NYE  VEJE  FOR  BØRNEOPDRAGELSEN. 

(Af  O.  Swett  Marden.) 
(Fortsat  fra  Side  28.) 

Hvad  man  end  gør,  bør  man  aldrig  straffe  et  Barn,  der  er 
grebet  af  Angst.  Det  er  grusomt  at  straffe  Børn  paa  denMaade, 
de  fleste  Modre  og  Lærere  gør  det;  men  at  straffe  et  Barn,  der 
allerede  staar  og  ryster  af  Skræk,  er  nederdrægtigt  —  og  at 
prygle  et  Barn  i  Vrede  er  brutalt.  Mange  Børn  glemmer  eller 
tilgiver  aldrig  sine  Forældre  eller  Lærere  denne  Grusomhed. 

Forældre,  Lærere  og  Venner  lægger  ofte  en  alvorlig  An- 
stødssten paa  den  unges  Vej  ved  at  ville  presse  ham  til  at 
slaa  ind  paa  det  teologiske,  juridiske,  medicinske  eller  poly- 
tekniske Studium  eller  et  Haandværk  eller  anden  Stilling,  som 
han  maaske  er  aldeles  uskikket  til. 

Jeg  kender  en  Mand,  der  nær  var  kommen  paa  helt  galt 
Spor  i  Livet,  fordi  hans  Bedstemoder,  ligefra  han  var  Barn, 
plagede  ham  med  sit  Ønske  om,  at  han  skulde  blive  Præst. 

Det  var  ikke,  fordi  hun  saa  noget  Anlæg  hos  Barnet  til  dette 
hellige  Kald,  men  fordi  hun  ønskede  en  Præst  i  Familjen,  og 
hun  foreholdt  ham  ofte,  at  han  ikke  maatte  skuffe  hende. 
Drengen,  som  forgudede  sin  Bedstemoder,  kom  under  saa 
stærk  Indflydelse  af  denne  Tanke,  at  Billedet  af  ham  selv  som 
Præst  uvilkaarlig  dukkede  frem  i  hans  Sind,  hver  Gang  han 
skulde  tænke  paa  at  bestemme  sin  Fremtid,  og  skønt  han 
ingen  som  helst  Grund  kunde  se  til  at  blive  Præst,  laa  dog  den 

gamle  Indflydelse  i  hans  Indre  og  hindrede  ham  med  Tvangs- 
tankens Magt  fra  at  træffe  noget  andet  Valg,  for  det  var  blevet 
saa  sent,  at  han  daarlig  kunde  slaa  igennem  mere. 

Jeg  kender  højt  begavede  Kvinder,  ganske  særlig  udrustede 
fra  Naturens  Haand  med  literære,  videnskabelige,  kunst- 
neriske Evner,  der  alligevel  aldrig  slog  igennem  eller  blev  det, 
man  ventede.  De  manglede  et  eller  andet  —  praktisk  Sans, 
Evne  til  at  gore  sig  gældende,  Arbejdsvanthed.  Havde  de  paa- 
gældendes  Forældre  blot  forstaaet,  hvorledes  Barnets  har- 
moniske Udvikling  kan  fremmes,  idet  de  svagere  Evner  op- 
bygges og  styrkes,  vilde  de  have  kunne  spare  deres  lille  Pige 
for  megen  Sorg  og  sig  selv  for  megen  Skuffelse. 

Jeg  kender  en  Mand  af  udmærket  Dygtighed  i  mange  Hen- 
seender; men  han  er  saa  frygtsom  og  tilbageholden,  at  han 
ikke  vover  at  stikke  sig  selv  frem  eller  udsætte  sig  for  at  blive 
lagt  Mærke  til;  han  vover  ikke  at  begynde  paa  noget.  Følgelig 
er  hele  hans  Løbebane  bleven  forkludret.  Om  man  blot  kunde 
lære  Born  at  udvikle  Sindets  positive,  skabende  Kræfter,  vilde 
det  betyde  uendelig  meget  mere  for  dem  end  at  arve  en  stor 
Formue.  Man  bør  lære  Ungdommen,  at  noget  af  det  mest 
værdifulde,  de  kan  tilegne  sig,  er  —  næst  efter  Retskaffenhed 
—  den  Kunst  at  udvikle  deres  Sinds  Arbejdsevne  og  frem- 
bringe Kraft  i  størst  mulig  Grad. 

Fremtidens  Opdragelse  vil  lægge  Hovedvægten  paa  at  for- 
øge Chancerne  for  Fremgang  og  begrænse  Risikoen  for  Neder- 
lag og  Skibbrud  i  Livet  ved  at  opbygge  og  styrke  de  svage, 
mangelfulde  Evner  og  rette  de  ensidige  Tilbøjeligheder,  saa 
at  Individet  bliver  mere  jævnt  udviklet,  bedre  afbalanceret  og 
harmonisk  stemt. 

Mange  Studerende  gaar  ud  fra  Højskoler  og  Universitetet 
med  en  hel  Del  Kundskab,  men  uden  et  Gran  Tilvækst  af 
Selvtillid  og  Evne  til  at  tage  Initiativet.  De  er  akkurat  lige- 
saa  tilbageholdne,  frygtsomme  og  mistroiske  overfor  deres 
egne  Evner,  som  før  de  begyndte. 

Hvad  Fordel  er  der  imidlertid  ved  at  sende  en  ung  Mand 

ud  i  Verden  med  Hovedet  fuldt  af  Kundskab,  men  uden  Tillid 
eller  Sikkerhed  nok  til  at  bruge  den  med  Virkning,  uden  Evne 
lil  at  give  sig  i  Kast  med  Livsproblemerne  med  den  Kraft  og 
Konsekvens,  der  alene  kan  bringe  Sejr? 

Det  er  en  utilgivelig  Fejl  af  en  højere  Skole  at  sende  unge 
Mennesker  ud,  som  næppe  véd,  om  de  tor  sige,  at  de  har  en 
Sjæl,  som  er  deres  egen  —  unge  Mennesker,  der  mangler 
baade  ordentlig  Selvtillid,  Sikkerhed  og  Initiativ  —  som  vilde 
næsten  besvime,  om  de  pludselig  skulde  tage  Ordet  i  en  offent- 
lig Forsamling,  fremsætte  en  Resolution  eller  sætte  et  Forslag 
under  Afstemning. 

Den  Tid  kommer,  da  unge  Mennesker  vil  have  lært  at  ud- 
trykke sig  overfor  Forsamlinger,  med  Fynd  og  Forstand,  og 
i  en  Hurtighed  bringe  deres  Evner  og  Kundskaber  til  Anven- 
delse. De  vil  blive  saa  opøvede  til  Selvbeherskelse,  Selvtillid 
og  hurtigt  Initiativ,  at  de  ikke  let  kommer  i  Forlegenhed  i  en 
vanskelig  Situation.  Hvad  Gavn  er  Opdragelse  til,  om  den 
ikke  lærer  det  unge  Menneske  Herredømmet  over  sine  Evner, 
lærer  ham  at  beherske  hver  given  Situation  og  at  kunne  ind- 
kalde sine  Reserver  af  Kundskab  og  Kraft,  naar  han  vil? 

Den  Tid  kommer,  da  intet  Barn  vil  faa  Lov  til  at  vokse  op 
uden  at  lære  at  have  Tro  til  sine  Evner.  Dette  vil  blive  et 
meget  vigtigt  Led  i  Borneopdragelsen;  thi  om  den  unge  tror 
tilstrækkelig  paa  sig  selv,  vil  han  næppe  tillade  en  enkelt 
Svaghed  eller  bristende  Evne  at  ødelægge  hans  Løbebane. 

Han  maa  fostres  til  den  Overbevisning,  at  han  er  bleven 
sendt  ind  i  denne  Verden  med  en  Mission,  og  at  han  vil  op- 
fylde den. 

Ethvert  ungt  Menneske  bor  læres  til  at  se,  at  han  er  be- 
stemt til  at  fylde  en  Plads  i  Verden,  som  ingen  anden  end  han 
kan  fylde;  han  bor  have  den  for  Øje  og  opdrage  sig  selv  til 
den.  Han  bor  belæres  om,  at  han  er  skabt  i  Skaberens  Billede, 
og  at  Kernen  i  hans  Væsen  er  af  guddommelig,  fuldkommen 
og  udødelig  Art,  og  at  Gudsbilledet  aldrig  kan  fornægtes.  Han 
bør  læres  til  at  tænke  stort  om  sig  selv,  vurdere  sine  Mulig- 

heder  og  sin  Fremtid  meget  højt.  Dette  vil  øge  hans  Selv- 
agtelse og  hans  Selvudvikling  og  hjælpe  ham  til  en  harmonisk 
Livsførelse. 


ET  VIRKELIGT  TJENERSIND. 

Et  Liv  i  tjenende  Kristenkærlighed  kræver  ikke  alene  Selv- 
fornægtelse, hvor  det  drejer  sig  om  at  give  Penge,  men  ogsaa 
hvor  det  drejer  sig  om  at  tjene  Penge.  Et  Menneske  kan  ud- 
nytte sin  Stilling  til  det  yderste,  kan  skrabe  alle  de  Indtægter 
til  sig,  som  hans  Virksomhed  kan  give;  hvor  det  drejede  sig 
om  at  tjene  Penge,  greb  han  nøje  enhver  Lejlighed,  baade  de 
hæderlige,  halvt  hæderlige  og  uhæderlige,  og  han  har  presset 
Citronen  til  den  sidste  Draabe.  Naar  Jesus  Kristus  faar  Mag- 
ten i  et  saadant  Menneskes  Liv,  bliver  det  ensbetydende  med 
en  økonomisk  Omvæltning.  Han  bliver  nødt  til  at  gaa  sine 
Indtægtskilder  kritisk  efter  og  i  Fremtiden  indføre  en  For- 
andring helt  fra  Grunden.  En  af  de  sværeste  Former  for  Selv- 
fornægtelse, der  kræves  af  en  Kristen,  og  som  altfor  ofte  for- 
sommes, er  at  give  Afkald  paa  Pengefordel.  Unødvendigt  høje 
Priser,  unødvendig  lav  Arbejdsløn  og  unødvendig  daarlige 
Forhold  at  arbejde  under,  gor  de  indvundne  Indtægter  til 
Blodpenge.  Ingen  sand  Kristen  kan  nogensinde  med  sit  Vi- 
dende slaa  Mønt  af  sine  Medmenneskers  Lidelser  og  Trang 
eller  staa  som  lunken  og  selvisk  Tilskuer  overfor  et  saadant 
Problem,  hvor  han  ser,  det  gør  sig  gældende,  uden  at  prote- 
stere. — 

Thi 

Ej  hvad  vi  i  Handlingens  Dagbog  skrev  ind 

vil  trykke  vort  Hjærte,  tynge  vort  Sind 

ved  Aften,  naar  Solen  gaar  ned. 

De  Mildheds  Ord,  som  vi  glemmer, 

det  Brev,  som  vi  ej  fik  sendt, 

det  er  det,  som  for  Brystet  stemmer, 

naar  Nattens  Stjerner  er  tændt. 

Den  Sten,  som  vi  ikke  flytted 

fra  vor  lidende  Broders  Fod, 

den  Hjælp,  som  skønt  angstfuld  han  lytted, 

vi  selvisk  ugivet  lod, 

det  Haandtryk,  hvortil  han  trængte, 

men  det,  som  vi  ugjort  véd, 

det  Ord,  som  gaar  Hjærtet  nær, 

alt  det,  som  vi  ej  betænkte 

for  Lunkenheds  ladløse  Færd.  — 

L.  Caspersen. 


TANKE-GLIMT. 

Den  Mand,  som  bliver  vred,  lider  mere  end  den,  som  er 
Aarsag  til  hans  Vrede. 

Falske  Læber  er  Herren  en  Vederstyggelighed;  men  de,  som 
handler  troligen,  er  ham  en  Velbehagelighed. 

De  Ugudelige  skal  udryddes  af  Landet,  og  de  Troløse  ud- 
slettes deraf. 

Drik  Vand  af  Din  egen  Brønd  og  frisk  Vand  af  Din  egen 
Kilde. 

Du  er  skabt  i  Guds  Billede,  lad  derfor  Din  Optræden  være 
guddommelig. 

Den  mindst  udviklede  Kraft  i  Verden  er  Menneskets  Sjæl. 

